Ukebrev uke 7 og 8. Referat fra møter 16.2. og 23.2.2016.

**Torskeaften 16.2.**

På ny ble torskeaften arrangert på Berger gård, og på ny ble det en velsmakende affære for de nær 30 frammøtte. Ny suksess!

**Nytt fra mitt yrke 23.2.**

Trond Sando fortalte om hva som har skjedd med firmaet hans i det siste. Trond Sando Bygg var i noen år en del av Vestlandshus, men etter hvert viste det seg at denne tilknytningen ble vanskelig, ikke minst på grunn av geografi.

I 2015 fikk Trond en forespørsel fra Mesterhus Holmestrand, noe som endte med at firmaet hans er Mesterhus-forhandler fra 1.1.16. Firmaet eier nå 55%, Ole Johnny Loftsberg Invest er inne med 35%, og Fredrik Kjeldsberg Invest har 15%.

Trond kunne også fortelle at Trond Sando Bygg nå er deleier i fire selskaper; Mesterhus Horten, Holmestrand, Sande; Horten, Holmestrand, Sande Mester Eiendom; Breivollveien AS (der han er på vei ut) og Viken Drift AS, som er et rehabiliteringsselskap. Fem selskaper er sammen om et salgskontor i Holmestrand som omfatter 70 ansatte.

I foredraget var Trond innom diskusjonene omkring smarthus, energikrav til boliger, og han snakket om boligbyggingspolitikken i Norge. Det bygges for få boliger her i landet, rundt 27000, mens behovet er 10000 flere. Framtiden bringer klart færre eneboliger, tendensen går mot mer fortetting, grønne boliger. I Sande bygges det f.eks. så å si ikke nye eneboliger. Fordelen med slik boligbygging er at en sparer energi, renser CO2, at det blir lettere å rense og regulere vann. I framtiden vil vi se små, tette enheter med mye grønt!